
Aseiniad ECAD6008C:
Rhan 1

	Templed Profiad Proffesiynol 1:
	
Defnyddio nifer o strategaethau gwahanol  - Cwestiynu (Par Parablu, Ffonio Ffrind, Gofyn i’r athro/ athrawes, Hunanasesu). Adborth - (Adborth ar lafar, adborth unigol,  adborth ar bapur) 


	Safon Addysgeg
	Asesu ar gyfer dysgu

	Beth wnaethoch chi a pham? 
	
Wrth gymryd dros ambell sesiwn bore yn gwneud y trefniadau boreol, cefais flas ar ddefnyddio nifer o strategaethau gwahanol, ond bennaf oll y strategaeth Cwestiynu. Defnyddiais y strategaeth yma’n aml iawn yn ystod sesiynau grŵp oherwydd ei fod yn ddull effeithiol o sicrhau fod y disgyblion yn gwrando ac yn canolbwyntio yn ystod y wers. Yn aml yn ystod sesiynau grŵp, roedd y dull par parablu yn un hynod o effeithiol gyda’r plant yn awydd iawn i drafod syniadau newydd gyda’i gilydd a gyda’r athrawes.  


	Beth rydych chi wedi’i ddysgu? 
	
Wrth adfyfyrio yn ôl dros fy nghyfnod pontio cyntaf, teimlais fy mod yn eithaf hyderus gyda’r amryw o strategaethau gwahanol fedraf ddefnyddio wrth asesu ar gyfer dysgu. Yn bennaf oll, y dull o gwestiynu. Roeddwn yn amheugar iawn i ddechrau, lle na chredir fod y dull o gwestiynu am fod yn effeithiol iawn fel dosbarth cyfan. Ond wedi defnyddio strategaethau megis par parablu, ffonio ffrind a gofyn i’r athrawes am gymorth roeddwn yn medru gweld parodrwydd ac awydd y disgyblion i ddysgu.   


	Beth nesaf? 
	
Pe bai yn cael yr un profiad eto, mi fyddaf yn ceisio cyflwyno strategaeth newydd o asesu ar gyfer dysgu, sef defnyddio ffyn lolipop. Wrth ddefnyddio ffyn lolipop, mae hyn yn gwneud y dasg o ddewis enwau’r disgyblion yn deg ac mae pawb yn derbyn yr un ymdriniaeth. Hefyd, mae defnyddio ffyn lolipop yn medru hybu’r sgwrs ymhellach wrth ofyn i’r disgyblion cwestiynau pen agored, Pam? Pryd? Beth? Pwy? Sut?  








	Templed Profiad Proffesiynol 2: 
	
Cynllunio gwers TGCh yn seiliedig ar greu strip animeiddio ar y stori ‘Inc Tafod Pinc’.  


	Safon Addysgeg
	Profiadau dysgu cyfunol 

	Beth wnaethoch chi a pham? 
	
Stori sy’n seiliedig ar gath fach o’r new ‘Inc Tafod Pinc’ yn edrych am gartref newydd ydy’r stori yma. Mae’n cwrdd â nifer o anifeiliaid newydd ar y ffordd ac yn dysgu pa eitemau mae’r anifeiliaid yma’n rhoi i’r ffermwr. Cynlluniais wers TGCh lle'r oedd rhaid i’r disgyblion creu strip animeiddio gydag Inc Tafod Pinc yn cwrdd â’r anifeiliaid yn y drefn gywir ar y ffordd i’w gartref newydd. Penderfynais ar ddau weithgaredd tebyg ond gwahanol i’w gilydd yn dibynnu ar lefelau’r grwpiau.  Grŵp Gwyrdd a Glas (Gryf) Roedd un grŵp yn creu strip animeiddio gyda’r anifeiliaid a’r stori uwchben yr anifeiliaid mewn swigod siarad. Grŵp Melyn ac Oren (Gwan) Tra bod y grŵp arall yn creu poster o’r holl anifeiliaid mae Inc Tafod Pinc yn cwrdd ar y ffordd gyda geirfa allweddol o’i amgylch, e.e. Gwawr Llygaid Mawr, Llyn Cyrls Gwyn ayyb. Defnyddiais fwrdd gwyn personol gydag enwau’r cymeriadau arnynt er mwyn i’r disgyblion ddod i adnabod llythrennau ac enwau’r anifeiliaid.  


	Beth rydych chi wedi’i ddysgu? 
	
Anodd iawn oedd y dasg oherwydd prin brofiad nifer o’r disgyblion gyda ipad/ cyfrifiadur o’r blaen. Wedi sgwrsio’n gyflym gyda’r mentor dosbarth cyn cyflwyno’r dasg, awgrymodd i mi benderfynu ar ba weithgaredd oedd fwyaf addas ar sut roedd y disgybl yna’n ymdopi gyda’r gweithgaredd.  Cefais sioc i weld cymaint o’r disgyblion oedd yn cael trafferth gyda’r dasg ar yr ipad. Oherwydd sefyllfa COVID 19, roeddwn yn medru gweld gwahaniaeth clir yn addysg y disgyblion ers iddynt ddychwelyd i’r ysgol, gyda’r canran uchel o’r disgyblion yn eu gweld yn anodd canolbwyntio am gyfnodau hir o amser.   


	Beth nesaf? 
	
Yn y dyfodol, bwriadaf gyflwyno tasgau ipad/ cyfrifiadur iddynt yn araf bach er mwyn ceisio gweld ar ba lefelau mae’r disgyblion. Gallaf hefyd wedi prynu bysellfwrdd syml iddynt o Amazon i’r disgyblion er mwyn iddynt fedru eu defnyddio yn y cornel cyfoethogi er mwyn gweithio ar adnabod ac ysgrifennu brawddegau syml ar yr ipad.  






	Templed Profiad Proffesiynol 3 
	
Cael cyfrifoldeb dosbarth cyfan am ddeuddydd.


	Safon Addysgeg
	Cyd-destunau dilys bywyd go iawn 

	Beth wnaethoch chi a pham? 
	
Roeddwn wedi cynllun y dasg ffocws am yr wythnos yn flaenorol, ond oherwydd salwch y mentor dosbarth, roedd yn rhaid i mi fod yn greadigol a chreu adnoddau ychwanegol wrth gefn. Tasg ffocws mathemateg yr wythnos oedd casglu gwybodaeth trwy bleidleisio + arddangos y canlyniadau trwy graff bloc, a thasg ffocws iaith yr wythnos oedd Adnabod cymeriadau'r stori a’i osod yn nhrefn y stori. Yn ffocws, roedd y tasgau yma wedi parhau am y deuddydd hynny, ac o ganlyniad nid oedd yn rhaid defnyddio’r adnoddau wrth gefn o gwbl.   


	Beth rydych chi wedi’i ddysgu? 
	
Anodd iawn yw cynllunio bob dydd i fod yn berffaith. Roedd cymryd cyfrifoldeb dosbarth cyfan am ddeuddydd gyda phrin rybudd yn beth ofnus iawn, ond wedi medru paratoi ychydig o weithgareddau wrth gefn, lleddfodd hyn ychydig o fy mhryderon. Penderfynais hefyd gwneud y fwyaf o’r profiad yma er mwyn dod yn fwy cyfarwydd â chyfforddus yn y swydd ar gyfer y dyfodol.  


	Beth nesaf? 
	
Peth ofnus iawn oedd cymryd dros ddosbarth cyfan gyda phrin rybudd, ond bwriadaf greu ffeil wrth gefn gydag amryw o weithgareddau (yn amrywio o ddosbarth Meithrin i Flwyddyn 6) er mwyn fod yn barod am unrhyw brofiadau bywyd go iawn dros y flwyddyn sydd i ddod.   














	Templed Profiad Proffesiynol 4 
	
Gweithgaredd Allanol - Meysydd Dysgu (Mathemateg, Iaith) Tasg Ffocws TGCh - Meysydd Dysgu (TGCh, Iaith, Mathemateg)


	Safon Addysgeg
	Themâu trawsgwricwlaidd 

	Beth wnaethoch chi a pham? 
	
Wrth geisio ychwanegu amryw o weithgareddau trawsgwricwlaidd i’m gwersi, teimlaf fod y disgyblion yn derbyn profiadau a sgiliau gwerthfawr heb wir sylwi. Defnyddiais lu o adnoddau gwahanol, megis coda QR, ipad, byrddau gwyn a thaflenni wedi’i lamineiddio er mwyn creu profiadau gwahanol i’r disgyblion yn y corneli cyfoethogi. Wrth gynllunio tasgiau a chorneli cyfoethogi trawsgwricwlaidd wythnosol yn rhan o’n nghwrs, ychwanegais weithgaredd allanol lle'r oedd y disgyblion yn gorfod gosod y stori ‘Inc Tafod Pinc’ yn y drefn gywir ar lein ddillad. Fel sonnir yn flaenorol, cynlluniais hefyd gwersi TGCh, gwersi mathemateg, gwyddoniaeth a mathemateg drwy amryw o’r ardaloedd cyfoethogi.  


	Beth rydych chi wedi’i ddysgu? 
	
Drwy gynllunio gwersi trawsgwricwlaidd yn wythnosol, teimlaf fod y plant yn medru gwerthfawrogi’r profiadau gwahanol oedd o’i flaen wrth iddynt ddysgu ohono mewn amryw o weithgareddau cyffrous. Anodd iawn weithiau oedd cysylltu ambell wers yn drawsgwricwlaidd, ond drwy newid a golygu ambell dasg, roedd yn medru cynnwys llu o safonau yn y gweithgaredd. Er enghraifft, wrth gynllunio’r gweithgaredd allanol - roedd Iaith a Rhifedd yn rhan o’r dasg oherwydd roedd yn rhaid i’r disgybl darllen y daflen er mwyn darganfod ym mha drefn oedd yr oedd yr anifeiliaid, er enghraifft, ‘Yn Gyntaf, Yn Ail, neu Yn Drydydd’.  


	Beth nesaf? 
	
Bwriadaf gynnwys fwy o’r meysydd dysgu ni ddefnyddiais yn aml yn fy lleoliad nesaf, er enghraifft, Iechyd a Lles, Gwyddoniaeth ayyb. Trwy geisio ychwanegu’r meysydd dysgu yma, gallaf ehangu’r dasg ymhellach a gwneud y gweithgareddau yn fwy hwylus i’r disgyblion.  




Nifer y geiriau: Tua 2,000



Asesiad ECAD6008:
Rhan 2

	
	Targed/ Target
	Yr hyn yr wyf wedi’i wneud yn yr aseiniad hwn ...
What I have doen in this assignment ...

	Targed/ Target 1
	Cyflwyno gwybodaeth lawn a chywir a’i gefnogi’n gyson gyda thystiolaeth addas o ddarllen cefndirol dibynadwy (trwy gyfeirnodi gan ddilyn canllawiau Harvard)
	Rwyf wedi gwirio fy mod yn cyflwyno gwybodaeth lawn a chywir a’i gefnogi’n gyson gyda thystiolaeth addas.

Wedi defnyddio cyfeirnodi Harvard yn gywir.


	Targed/ Target 2
	Rhaid dadansoddi gofynion yr aseiniad yn gywir
	Wedi ceisio ddadansoddi gofynion y cwestiwn yn ofalus er mwyn cyflwyno gwaith o safon uchel.





Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori 4 egwyddor addysgegol benodol.
Nodwch un o’r egwyddorion addysgegol hyn fel maes i’w ddatblygu a chyfiawnhewch gamau nesaf eich datblygiad.

Cyflwyniad
Bwriadaf ysgrifennu yn feirniadol ar fy nghynnydd wrth gynllunio, paratoi ac addysgu gwersi sydd wedi ymgorffori gyda’r 4 egwyddor addysgegol.  Adroddir Wiggins and McTighe (1998) fod yna dair gam bwysig iawn wrth gynllunio, paratoi ac addysgu gwersi; ac o hynny medrir cyflwyno, dangos ac adfyfyrio ar y wers hon, ‘by stating objectives up front, telling students and parents how students will be assessed on those objectives, and then teaching those objectives, we become more accountable for student learning’. Mae’r defnydd o’r pedwar egwyddor addysgegol yn bwysig iawn yn ein haddysg heddiw oherwydd ei fod yn creu system glir sy’n medru arwain ymlaen at addysg o safon uchel.  Trwy ddefnyddio systemau newydd o feddwl yn ein cynllunio wythnosol, fedrwn fodelu ffordd newydd o gynllunio’n uniongyrchol ar gyfer fudd y disgyblion yn unig, ac nid oherwydd unrhyw benderfyniadau allanol. Fel dywed mewn erthygl gan wahanol ysgolion o feddwl, megis Thorndike (1911), Pavlov (1927) a Skinner (1957); ‘Pedagogy refers to the method and practices of a teacher . . .  when planning a lesson, teachers consider the best way to communicate the relevant information to enable pupils the best possible learning experience’.

Felly, bwriadaf adfyfyrio’n feirniadol ar brofiadau dysgu cyfunol a’i bwysigrwydd yn nhwf addysg heddiw. Wrth ddewis profiadau dysgu cyfunol, mae hyn yn medru cyflwyno nifer o safbwyntiau tebyg neu wahanol a allai fodoli ohono. Arfer da yw adfyfyrio ar ôl bob gwers, ac wedi cael y cyfle i adfyfyrio’n wythnosol yn ystod PAP1, teimlaf fod adfyfyrio’n feirniadol felly’n gyfle i mi ehangu’n fanylach ar yr agwedd o theori yn erbyn ymarfer yn yr ystafell ddosbarth.

Adolygiad Llenyddiaeth
Trafodwch wahanol safbwyntiau/ dadleuon a all fodoli o ran dimensiwn yr agwedd a ddewiswyd. Dylech sicrhau eich bod yn ystyried ystod o ffynonellau i lywio eich trafodaeth.

Pwysigrwydd Profiadau Dysgu Cyfunol
Yn sgil COVID-19, gwelsom ddryswch ac aneglur ym myd addysg, ac felly roedd yn rhaid dod o hyd i dechnegau newydd ac amgen o addysgu trwy’r pandemig. Yn ôl yr erthygl gan ‘Education Today News’ (2021), ‘Blended learning improves the quality of education and information assimilation when making teaching more efficient and productive’. Wrth i athrawon geisio addasu’n gyflym i opsiynau dysgu cyfunol newydd ac amgen, dros amser mae’r llinell benodol rhwng dysgu effeithlon a syllu ar sgrin weithiau’n dechrau mynd yn aneglur. Yn gyffredinol, mae dysgu cyfunol wedi rhoi hwb i foesoldeb athrawon dros y ddwy flynedd ddiwethaf wrth geisio datrys problemau ac addasu’n gyflym i’r sefyllfaoedd newydd sydd o’n flaen.

Trwy ddysgu cyfunol, mae athrawon wedi gorfod addasu’n gyflym i opsiynau newydd a thramor, megis dysgu ar-lein a chyflwyno technoleg i mewn i’w cynllunio, ond drwy arbrofi gyda syniadau newydd, megis llais y dysgwr, mae hyn yn ein hargymell i ailystyried dymuniadau a diddordebau’r plant wrth symud ymlaen. ‘Learner voice work involves engaging with learners about issues that matter to them and that affect their experiences in school’. (Arthur a Cremin, 2010, tud.332)

Gwelwyd bod dysgu cyfunol yn cael effaith gadarnhaol ar y broses o ddysgu plant gan nad yw technegau dysgu confensiynol a traddodiadol yn cael eu defnyddio yn yr oes hon mwyach. Yn yr un modd ag addysgu ar-lein, mae defnyddio technoleg mewn addysg wedi chwarae rhan bwysig ond hanfodol yn nysg unrhyw blentyn gan fod cyflwyno dulliau ar-lein, megis gemau, yn pwysleisio’r dull o gofio ac ailadrodd problemau a geirfa. 
‘Blended learning improves the quality of education and information assimilation when making teaching more efficient and productive’. (India Today, 2021)	
Mae dysgu cyfunol yn cyfuno manteision ac anfanteision dysgu traddodiadol a confensiynol a dysgu ar-lein, trwy gyflwyno dulliau newydd o ennyn diddordeb plant mewn pynciau newydd. Nodai rhai ymchwilwyr (Ceylan a Kesici, 2017) fod dysgu cyfunol yn yr oes hon wedi gwella dysgu a chymhelliant dysgu disgyblion, ynghyd â chyflwyno ffordd fwy effeithlon o fod mewn cysylltiad â thaith ddysgu’r disgyblion hynny. Felly, mae cynnydd mewn effeithlonrwydd rheoli ystafell ddosbarth yn gwella gydag athrawon yn gallu dosbarthu’r disgyblion i wahanol gorneli, ac yn medru penderfynu ar ba sgiliau y mae angen iddynt eu gwella.
Ar y llaw arall, mae gan ddysgu cyfunol ei fanteision a’i anfanteision, oherwydd gall ddysgu ar-lein gyflwyno ei broblemau ei hun. Er bod rhai ymchwilwyr yn honni bod dysgu cyfunol wedi gwella dysgu plant dros y ddwy flynedd ddiwethaf, wrth gyflwyno mathau newydd a chyffrous o ddysgu - mae hyn wedi gwneud i athrawon ail-werthuso ac ail-feddwl tegwch ac annhegwch cyflwyno technoleg ac addysgu ar-lein i blant llai ffodus. Trwy ail-werthuso ac ailfeddwl sut i gyflwyno dysgu cyfunol yn effeithiol, mae hyn yn ei gwneud yn ofynnol i athrawon ddefnyddio dau fodel hyfforddi (er enghraifft, traddodiadol a dysgu ar-lein) yn yr ystafell ddosbarth, mae hyn felly yn sicrhau’r buddion a’r manteision mwyaf posibl yn hir dymor. I gloi, er y dylai’r defnydd o’r ddau fodel hyfforddi helpu a phwysleisio sut mae defnyddio dysgu cyfunol yn y gynradd yn ffordd effeithiol o gyflawni amcanion dysgu, mae hefyd yn medru penderfynu sut mae bob disgybl yn gallu addasu i’r ffordd newydd o ddysgu yn ei amser ei hun. Mae hyn yn fy arwain ymlaen at fy nadl nesaf, boed fod dysgu ar-lein yn medru fod o fudd ond hefyd yn boendod i’r oes newydd.

Dysgu Ar-lein
Addysg yw craidd a sylfaen ein cymdeithas. Yn wahanol i’r gred boblogaidd, mae addysg yn llawer mwy na darllen ac ysgrifennu yn unig. Mae dysgu cyfunol wedi cyflwyno ffordd newydd o dderbyn ac addysg er mwyn cyd-fynd a’r cyfnod digidol sy'n ehangu’n ddyddiol. Mae’r cynnydd sydyn mewn technoleg yn yr oes heddiw wedi effeithio’n aruthrol ar y sector addysg dros y ddwy flynedd ddiwethaf ac wedi creu galw uchel am ddulliau dysgu gwahanol i’r arfer.

Fel dywed (Education and Training Inspectorate, 2020):
‘In the ongoing COVID 19 emergency period, primary schools have had to adapt rapidly and, in some cases, extend considerably their range of approaches to providing the curriculum’.

Yn ôl Bonk a Reynolds (1997), mae dysgu ar-lein yn hyrwyddo ac yn creu gweithgareddau heriol y mae’r disgyblion yn medru eu defnyddio i adolygu ac i gael caffael mewn gwybodaeth newydd. Mae hyn yn dangos i ni, trwy ddefnyddio technegau newydd wedi’u chyfuno a’r ffordd fwy traddodiadol o ddysgu, fod disgyblion yn fwy parod i ddenu ac i ddysgu o’u camgymeriadau. Ond, dadlau Kosma (2011), fod dysgu ar lein yn helpu’r disgyblion i gael gafael mewn gwybodaeth newydd, ond mewn gwirionedd y feddalwedd a’r gemau ar-lein a ddefnyddir sydd yn help ac yn medru herio’r disgyblion i ddysgu’n ymhellach. Mae’r ddwy farn yn dra gwahanol i’w gilydd o ran strategaethau dysgu ar-lein, ond trwy oll cymharu â chyferbynnu addysg y disgyblion dros y ddwy flynedd diwethaf, galluogir hyn i ni fedru gweithio ar heriau a thargedau dyfodol y disgyblion.

‘There are some concerns being reported that in the time since school closures, there has been a decline in children’s motivation and engagement with remote learning. Schools also report increasing popularity of the provision of hard copies for parents as children become ‘screen-saturated’. (Education and Training Inspectorate, 2020)
Fel y gwelir uchod, mae llawer o bryderon wedi codi oherwydd dirywiad yng nghymhelliant plant ac ymgysylltiad hir o’r ysgol. Mae’r ddwy flynedd ddiwethaf wedi bod yn hynod anodd ar athrawon a rhieni ynghyd ac mae dysgu o bell wedi bod yn gromlin newydd i bawb. Mae’r gromlin dysgu newydd yma wedi bod yn anodd o lawer gan nad yw’r plant iau wedi arfer a defnyddio technoleg mor gyson i gymharu â’r plant hyn. Gall hyn arwain at gynnydd mewn bylchau a gwahaniaeth clir yn eu cynnydd dyddiol neu wythnosol yn addysg y plentyn. Mae hyn yn dangos i ni’r gwahaniaeth clir rhwng disgyblion a cheisiodd a dysgu ar-lein a’r rhai na wnaethant. Cafodd y disgyblion a fedrodd gwblhau eu gwaith cartref o flaen llai marciau uwch o lawr, i gymharu â’r plant na chafodd marciau uchel oherwydd bod ganddynt nifer o frodyr a chwiorydd iau/ hyn lle nad oedd ganddynt fynediad i’r cyfrifiadur mor aml â’u cyfoedion. Mae cefnogi’r rhai llai ffodus a chael cefnogaeth ychwanegol i’r teuluoedd yma wedi bod yn frwydr galed iawn dros amser i’r athrawon dros y ddwy flynedd ddiwethaf, ond ers hynny maent wedi sicrhau cynllun dilyniant ardderchog i sicrhau fod y disgyblion a’u cefndiroedd gwahanol yn cael tegwch ymhob agwedd.

Fel dywed Tombrella (2020);
I was trying to engage my students in a manner similar to what I had used under typical circumstances. But the reality was that these were not typical circumstances . . . I needed to revisit my teaching philosophy and apply that philosophy to the new situation’.
Felly, trwy geisio ailddefnyddio’r un dechneg ac athroniaeth feddwl o’r hen amgylchiadau arferol, dim ond gyrru’r plant i gynhyrchu’r rhin safon o waith oedd hyn yn medru gwneud. Felly, trwy newid a rhoi cynnig ar gyflwyno technegau newydd, mae hyn yn annog y plant i ddangos diddordeb a chymhelliant mewn pethau eraill, e.e. gemau ar-lein sy’n hyrwyddo canlyniadau tymor dir.

Pwysigrwydd Ystafelloedd Montessori
Mae Addysg Montessori yn wahanol iawn i’r dull mwyaf traddodiadol y mae ysgolion wedi bod yn ei ddefnyddio dros y blynyddoedd diwethaf. Wedi ei ddatblygu gan Dr Maria Montessori yn gynnar yn y 90au, mae dysgu trwy’r dull Montessori yn rhoi pwyslais ar gerrig filltir y plentyn yn unig a sut maen nhw’n datblygu trwy gydol y camau hyn. Fel dywed Maria Montessori:
‘My vision of the future is no longer of people taking exams and proceeding on that certification… but of individuals passing from one stage of independence to higher, by means of their own activity, through their own effort of will, which constitutes the inner evolution of the individual’.

Mae Addysg Montessori yn allweddol iawn yn y dasg o geisio cynnwys amryw o blant i wahanol weithgareddau trwy gydol y dydd. Maent yn caniatáu i’r athro gael mewnlediad i ba gam datblygu y mae’r plentyn, ac yn gweithio ar wneud penderfyniadau call a chlir ar ba lefel mae’r plentyn hwnnw, a’r cynllun sydd angen i symud ymlaen. 

Yn debyg iawn i addysgu ar-lein, mae addysg Montessori yn arddangos gallu’r plentyn y tu allan i furiau’r ystafell ddosbarth a sut mae’n medru datblygu bob dydd heb yr amgylchiadau arferol o’i gwmpas. Er ei fod yn cael ei ddefnyddio fel arfer gyda phlant meithrin er mwyn arsylwi a phennu camau twf y plentyn cyn iddynt drosglwyddo i’r ysgol gynradd, gellid ei ddefnyddio hefyd yn y blynyddoedd hyn.

Fel y trafodwyd, mae’r ystafell dosbarth Montessori yn canolbwyntio’n bennaf ar anghenion y plentyn a sut y gallant wneud y fwyaf o’u potensial trwy eu hamgylchedd. Mewn ysgolion, mae ystafelloedd dosbarth wedi’u haddurno a’u ddylunio’n bennaf gan ystyried cysur ac arddull yr athro/ athrawes. Maent yn addurno’r ystafell ddosbarth gyda gwaith y plant a thema’r tymor mewn golwg, ac weithiau gallant ddod ar draws rwystr yn natblygiad y plentyn os nad yw rhai gwrthrychau neu ddodrefn yn addas ar eu cyfer. Felly, dim ond dysgu a datblygiad y plentyn sydd angen mewn golwg ym mhob agwedd y tu fewn i ystafell ddosbarth Montessori. Mae pob eitem, gwrthrych a dodrefn wedi’i eu haddasu’n bwrpasol i faint y plentyn gan ganiatáu iddynt chwarae’n hamddenol o fewn eu hamgylchedd. Trwy gymharu hyn â dysgu ar-lein a dysgu cyfunol, gallai ystafelloedd ddosbarth Montessori newid y ffordd y mae athrawon yn addysgu’n gyffredinol yn y dyfodol. Trwy gyflwyno llais y plant, mae hyn yn pwysleisio diddordebau’r plentyn a sut maen nhw am dreulio eu hamser yn yr ystafell ddosbarth. Ond, yn wahanol i ddysgu cyfunol a dysgu ar-lein, nid yw ystafelloedd dosbarth Montessori yn pennu gallu’r plentyn trwy brofion ac arholiadau, ond thrwy arsylwi. Mae athrawon yn dueddol o bennu gallu plant trwy ba mor dda y gwnaethant ar brawf neu arholiad, ond mae ystafelloedd ddosbarth Montessori yn canolbwyntio ar gam datblygu’r plentyn yn unig.

Yn wahanol i Maria Montessori, mae Fridrich Foebel yn cynnig dull arall o ran datblygiad plant. Mae’r ddau ddull yma yn seiliedig ar ddysgu plant a’u ddatblygiad sy’n gysylltiedig â’u camau mewn bywyd. Dadleua Fridrich Foebel fod yr ystafell ddosbarth yn ystafelloedd chwarae pen agored ac na ddylai athrawon ymyrryd a datblygiad y plentyn, sydd yn wahanol iawn i sefyllfaoedd ddosbarthiadau Montessori. 

Felly, er bod y ddau ddull yn ystyried rôl yr athro/ athrawes yn hanfodol yn natblygiad y plentyn, dylai athrawon arwain a helpu’r disgyblion lle bo’n briodol yn lle penderfynu ar ba gamau y maent yn cael eu gosod. Mae athrawon Froebelian yn credu yn gryf yn y syniad o ‘Freedom within limits’ (Learning Journals, Dim Enw), tra bod athrawon Montessori yn cael eu galw’n helpwyr dosbarth, debyg i athrawon cynorthwyo.

Casgliad
Dros yr wythnosau byr o brofiad cefais ym mlwyddyn 1, cefais lawer o adborth ynghylch y pedwar egwyddor addysgegol. Dewisais ganolbwyntio ar ddysgu cyfunol wrth imi fedru cael y cyfle o gynllunio a dysgu gwers wedi canolbwyntio’n bennaf ar ddefnyddio’r ipads. Gwan iawn oedd rhan fwyaf o ddisgyblion blwyddyn 1 ar yr ipads, gyda nifer heb fynediad cyson iddynt yn eu cartrefi. Felly, anodd iawn oedd gosod y gwaith bwriadaf iddynt. Ond, trwy all fod yn hyblyg yn y gweithle, roeddwn i’n gallu cyflwyno a chwblhau amryw o agweddau gwahanol o’r gwaith penodol gydag amryw o wahanol grwpiau ym mlwyddyn un. 
Disgrifiwyd gan y Safonau Proffesiynol newydd ar gyfer Addysgu ac Arweinyddiaeth fod angen ‘archwilio effeithiau disgwyliedig gweithredu’r safonau ar lefel yr ymarferwr, yr ysgol a’r system’. Wrth sicrhau ein bod yn medru bwrw’r safon broffesiynol wrth sgwrsio’n broffesiynol gyda’r tiwtor dosbarth a’r uwch fentor, mae hyn yn ein galluogi ni i gymryd adborth positif a negyddol er mwyn medru eu cymryd fel profiad addysgu ac arfer da yn ein  dyfodol mewn addysg.
Yn deillio o’r adolygiad llenyddol uchod, wedi son yn fras am brofiadau dysgu cyfunol a dysgu ar-lein, rwyf wedi medru arsylwi’n aml ar y defnydd o ddysgu cyfunol yn yr ystafell ddosbarth. Anodd iawn yw’r defnydd dyddiol o ddysgu cyfunol, ond trwy gyflwyno gweithgaredd a gemau ar-lein bach yn wythnosol, mae hyn yn galluogi’r plant i weithio ar gofio gwybodaeth flaenorol o’r pwnc/ gweithgaredd er mwyn ennyn diddordebau a sgiliau newydd wrth symud ymlaen. Yn yr un modd ag ystafelloedd ddosbarth Montessori y soniais amdano uchod, drwy gyflwyno dysgu cyfunol yn araf bach i’r disgyblion mae hyn yn ein galluogi i fod yn fwy cyfforddus gyda’r dasg a’u hamgylchedd. Er enghraifft, roedd rhai disgyblion blwyddyn un yn ei chael hi’n anodd dod o hyd i nifer o lythrennau ar y bysellfwrdd gan nad oeddent yn gyfarwydd ag ipad neu gyfrifiadur o flaen llawn. Felly, gwnaethom gynllunio a chreu adnoddau/ gweithgareddau cyfoethogi iddynt ynghlwm a llythrennau o’r byseddfwrdd i weithio arnynt cyn mynd i’r afael a’r prif weithgaredd ar yr ipad. Roedd y gweithgareddau hyn yn amrywio o gydnabod eu henwau eu hunain i ysgrifennu brawddegau syml. Gellid hefyd addasu a newid hyn wnaeth beth fod oedran a lefel y disgybl dan sylw.
Felly, i gloi, gan ddefnyddio’r dull a ddisgrifiais uchod, yn y lleoliad addysgu nesaf, bwriadaf gynllunio a defnyddio’r cyfnod i leddfu fy hun a’r disgyblion yn araf bach gyda phrofiadau o ddysgu cyfunol trwy nifer o weithgareddau ar-lein a hefyd cyflwyno gweithgareddau awyr agored. Roeddwn yn ffodus iawn fod gan ddosbarth blwyddyn ychydig o le allanol roedd yn medru ei ddefnyddio, ac o ganlyniad chynlluniais a chreu adnoddau ar eu cyfer y tu alla. Nid wyf mor ffodus â dosbarth blwyddyn pump, felly fydd yn rhaid i mi fod yn greadigol iawn yn y ffordd i ddefnyddio’r gofod sydd gen i. Fel adroddir gan (University of Illinois):
‘students paid more attention in class after an outdoor lesson. Other studies have linked outdoor learning to reduce stress, more enjoyment of school, and longer retention of information’.
Mae hyn yn dangos i ni fod plant yn elwa bob dydd o ymarfer corff a gweithgareddau awyr agored. Trwy gyflwyno a defnyddio’r lle a’r adnoddau sydd ar gael iddynt, mae hyn yn ein galluogi ni i roi fwy o ryddid i’r plant allu dewis a phenderfynu ar weithgareddau sy’n tybio eu mwynhad a'r gweithgareddau penodol maent yn barod i’w ddefnyddio fel ffordd o addysgu.

